Blue Angels

thumb|300px|Οι Blue Angels σε σχηματισμό «Διαμάντι»
thumb|250px|Αεροσκάφος F/A-18 Hornet των Blue Angels ενώ ετοιμάζεται απογειωθεί από το αεροπλανοφόρο USS Harry S. Truman (CVN 75)
thumb|150px|Το έμβλημα των Blue Angels
thumb|250px|Αεροσκάφος F/A-18 Hornet των Blue Angels
thumb|250px|Αεροσκάφη F8F Bearcat των Blue Angels
thumb|250px|Αεροσκάφη F-4 Phantom των Blue Angels
thumb|250px|Οι Blue Angels κατά τη διάρκεια ελιγμού
thumb|250px|Το C-130T Hercules των Blue Angels "Fat Albert"

Οι **Blue Angels** (***Μπλε Άγγελοι*** ή ***Ναυτική Μοίρα Αεροπορικής Επίδειξης***) είναι το ακροβατικό σμήνος του Πολεμικού Ναυτικού των ΗΠΑ. Δημιουργήθηκαν το 1946 γεγονός που τους καθιστά το πρώτο επίσημα υποστηριζόμενο στρατιωτικό αεροπορικό σμήνος επιδείξεων στον κόσμο. Χρησιμοποιούν 12 αεροσκάφη F/A-18 Hornet και ένα C-130 Hercules.

## Ιστορία

Στις 24 Απριλίου 1946 ο Αρχηγός του Αμερικανικού Ναυτικού, Ναύαρχος Τσέστερ Νίμιτς εξέδωσε μία διαταγή για την δημιουργία μίας ομάδας ιπτάμενων επιδείξεων με σκοπό να εξυψώσει το ηθικό του Ναυτικού, να επιδείξει την ναυτική αεροπορική δύναμη και να διατηρήσει το ενδιαφέρον του κοινού στην ναυτική αεροπορία. Ο πραγματικός όμως στόχος ήταν να δημιουργηθεί λαϊκή και πολιτική υποστήριξη προς το Ναυτικό, η οικονομική υποστήριξη προς το οποίο από τον αμυντικό προϋπολογισμό γινόταν όλο και πιο ισχνή. 

Η πρώτη επίδειξη της ομάδας έγινε ενώπιον επισήμων του Ναυτικού στις 10 Μαΐου, οι οποίοι αποδέχθηκαν την ομάδα με ενθουσιασμό. Η ομάδα τότε αποτελούταν από τρία Grumman F6F-5 Hellcats, ειδικά τροποποιημένα για να μειωθεί το βάρος τους. Στις 15 Ιουνίου έδωσαν την πρώτη τους επίδειξη στην αεροναυτική βάση του Τζάκσονβιλ, όπου είχαν και την έδρα τους, και εκεί κέρδισαν και το πρώτο τους βραβείο. Η ομάδα έγινε πολύ σύντομα γνωστή για τα θεαματικά ακροβατικά της. Κατά την διάρκεια ενός ταξιδιού στην Νέα Υόρκη τα μέλη της ομάδας είδαν την διαφήμιση του κλαμπ "Blue Angel", τους άρεσε σαν όνομα και έτσι στις 19 Ιουλίου ονομάστηκαν έτσι και επίσημα. Στις 25 Αυγούστου η ομάδα άλλαξε τα αεροπλάνα της με τα F8F-1 Bearcat. 

Η ομάδα συνέχισε να δίνει επιδείξεις όμως διαλύθηκε με την έναρξη του Πολέμου της Κορέας το 1950. Επαναδημιουργήθηκε στις 25 Οκτωβρίου 1951στην αεροναυτική βάση του Κόρπους Κρίστι, στο Τέξας. Ήδη από το τέλος της δεκαετίας του 1940 οι Blue Angels χρησιμοποιούσαν τα πρώτα τζετ αεροσκάφη, τα F9F-2 Panther, τα οποία αντικατέστησαν σύντομα με τα βελτιωμένα F9F-5. Η ομάδα έμεινε στη βάση του Κόρπους Κρίστι μέχρι τον χειμώνα του 1954, οπότε και μεταφέρθηκαν στην τωρινή τους έδρα, την αεροναυτική βάση Πενσακόλα. Εκεί άλλαξαν τα αεροσκάφη τους για μία ακόμα φορά, χρησιμοποιώντας τώρα τα F9F-8 Cougar. Τα επόμενα είκοσι χρόνια οι Blue Angels θα αλλάξουν τα αεροσκάφη τους άλλες δύο φορές, το 1957 με τα F11F-1 Tiger και το 1969 με τα τεράστια διηχητικά F-4J Phantom II. Αυτή ήταν και η μόνη περίοδος που οι Blue Angels χρησιμοποίησαν τον ίδιο τύπο αεροσκάφους με τους Thunderbirds, καθόσον ο τύπος βρισκόταν σε υπηρεσία τόσο με την Αεροπορία όσο και με το Ναυτικό.

Τον Δεκέμβριο του 1974 οι Blue Angels απέκτησαν το οικονομικότερο A-4F Skyhawk II ενώ παράλληλα αναδιοργανώθηκαν σε Ναυτική Μοίρα Αεροπορικής Επίδειξης. Στις 8 Νοεμβρίου 1986, συμπληρώνοντας τους εορτασμούς για την 40η επέτειό τους οι Blue Angels παρουσίασαν το νέο τους αεροσκάφος, το μαχητικό F/A-18 Hornet. παράλληλα άρχισαν να χρησιμοποιούν και ένα μεταγωγικό C-130T Hercules, προερχόμενο από το Σώμα των Πεζοναυτών, με το όνομα "**Fat Albert**" (***Παχύς Άλμπερτ***). Παρόλο που σκοπός του C-130 είναι η υποστήριξη της ομάδας, ο "Fat Albert" πολλές φορές δίνει και αυτός επιδείξεις πριν από την επίδειξη των Blue Angels. 

Οι Blue Angels δίνουν περισσότερες από 70 επιδείξεις σε 34 μέρη σε όλες τις Ηνωμένες Πολιτείες, κάθε έτος, όπου υιοθετούν ακόμα πολλές ίδιες τεχνικές τους όπως και το 1946. Από την δημιουργία τους, οι «Μπλε Άγγελοι» έχουν πετάξει για περισσότερους από 427 εκατομμύρια θεατές παγκοσμίως.

## Αεροσκάφη
### Επίδειξης
# **Grumman [[F6F Hellcat|F6F-5 Hellcat]]** - Ιούνιος - Αύγουστος 1946
# **Grumman [[F8F Bearcat|F8F-1 Bearcat]]** - Αύγουστος 1946 - 1949 
# **Grumman [[F9F Panther|F9F-2 Panther]]** - 1949 - Ιούνιος 1950 
# **Grumman [[F9F Panther|F9F-5 Panther]]** - 1951 - Χειμώνας 1954/55
# **Grumman [[F9F Cougar|F9F-8 Cougar]]** - Χειμώνας 1954/55 - μέσα 1957
# **Grumman [[F11F Tiger|F11F-1 Tiger]]** - μέσα 1957 - 1969 
# **McDonnell [[F-4 Phantom II|F-4J Phantom II]]** - 1969 - Δεκέμβριος 1974
# **Douglas [[A-4 Skyhawk|A-4F Skyhawk]]** - Δεκέμβριος 1974 - Νοέμβριος 1986
# **McDonnell Douglas (τώρα Boeing) [[F/A-18 Hornet|F/A-18A & F/A-18B Hornet]]** - Νοέμβριος 1986 - Παρόν 

### Υποστήριξης
# **Lockheed [[Lockheed Constellation|C-121 Super Constellation]]** - 1969 - 1973
# **Lockheed [[C-130 Hercules]]** - 1970 - Παρόν

## Επιπλέον Στοιχεία
* (2005). "The First Blue Angel." *Miramar 50th Air Show Special Commemorative Program* 18. 
* (2005). "The Blue Angels History." *Miramar 50th Air Show Special Commemorative Program* 22. 
* Blue Angels Timeline (1946–1980) accessed November 10, 2005.
* "First Blue: Monterey resident Butch Voris formed the nation’s most-loved aviation team" article by Brett Wilbur in the April 1, 2004 edition of the *Monterey County Weekly* — accessed October 16, 2005.
* "Grumman and the Blue Angels"  article by William C. Barto at the Grumman Memorial Park  official website — accessed October 15, 2005.
* "First Blue: The story of World War II Ace Butch Voris and the Creation of the Blue Angels" by Robert K. Wilcox, Thomas Dunne Books/St.Martins Press, 2004, www.robertkwilcox.com
* http://moneymaker.rootsweb.com/newspapers/clip08.htm

## Εξωτερικοί σύνδεσμοι
* Explore the Navy: Blue Angels Η επίσημη ιστοσελίδα των Blue Angels 
* The Blue Angels Πρόγραμμα επιδείξεων και άλλες πληροφορίες των Blue Angels 
* First Blue Angel Η ιστορία του Άσοους του Β' Παγκοσμίου Πολέμου Butch Voris και η δημιουργία των Blue Angels 
* Οι Blue Angels στο αεροπορικό Show του San Francisco 

* Οnline video των Blue Angels από το RTP-TV Aerospace
* Οι Blue Angels στο planepictures.net
* Οι Blue Angels στο airliners.net
* Οι Blue Angels στο you tube

Κατηγορία:Πολεμικό Ναυτικό των ΗΠΑ
Κατηγορία:Πολεμική Αεροπορία των ΗΠΑ